Usmernenie k postupu uplatnenia príspevku na rekreáciu zamestnanca pre verejné vysoké školy

V zákone č. 311/2001 Z. z. Zákonník práce v znení zákona č. 347/2018 Z. z. bolo doplnené nové ustanovenie §152a Rekreácia zamestnancov. Od 1.1.2019 vznikla pre zamestnávateľa, ktorý zamestnáva viac ako 49 zamestnancov, povinnosť poskytovať zamestnancom, ktorých štátnozamestnanecký alebo pracovný pomer u zamestnávateľa trvá nepretržite najmenej 24 mesiacov, príspevok na rekreáciu na základe predloženej písomnej žiadosti. 

O uhradenie príspevku na rekreáciu môže požiadať verejná vysoká škola, ktorá spĺňa tieto podmienky:
a)	zamestnávateľ (verejná vysoká škola) zamestnáva viac ako 49 zamestnancov, 
b)	počet zamestnancov je priemerný evidenčný počet zamestnancov za predchádzajúci kalendárny rok,
c)	pracovný pomer zamestnanca (a teda nie pomer na základe dohody mimo pracovného pomeru) musí trvať nepretržite najmenej 24 mesiacov,
d)	zamestnanec môže za kalendárny rok požiadať o príspevok len u jedného zamestnávateľa,
e)	príspevok na zamestnanca je v sume 55% oprávnených výdavkov, najviac však v sume 275 EUR za kalendárny rok a
f)	suma príspevku u zamestnanca, ktorý má dohodnutý pracovný pomer na kratší pracovný čas, sa znižuje v pomere zodpovedajúcemu kratšiemu pracovnému času.

Za splnenie podmienok na poskytnutie oprávneného príspevku, ktoré musí splniť zamestnanec, zodpovedá verejná vysoká škola.

Rok 2019
ad)	obdobie*	termín na predloženie žiadostí	uhradenie príspevkov	stav	
1.	01-04/2019	do 31.5.2019	06-07/2019	reálna potreba	
2.	05-07/2019	do 31.8.2019	09-10/2019	reálna potreba	
3.	08-10/2019	do 15.11.2019	12/2019	reálna potreba	
3.	11-12/2019	do 15.11.2019	12/2019	predpokladaná potreba	
•	obdobie, za ktoré boli príspevky na rekreáciu vyplatené

1.	Postup predkladania žiadostí  a uhradenie prvého balíka príspevkov r. 2019

•	Prvé uhradenie vyplatených príspevkov verejným vysokým školám bude realizované za obdobie: 01-04/2019
•	Predloženie žiadostí na uhradenie príspevkov: do 31.5.2019
o	Verejná vysoká škola predloží Ministerstvu školstva, vedy, výskumu a športu Slovenskej republiky (ďalej len „ministerstvo“), sekcii financovania, rozpočtu a výkazníctva žiadosť o uhradenie príspevkov na rekreáciu spolu s vyplneným, rektorom alebo kvestorom podpísaným formulárom na zúčtovanie príspevkov na rekreáciu do 31. mája 2019.
o	Príspevok na rekreáciu pre verejné vysoké školy, ktoré sú financované podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, poskytne ministerstvo formou účelovej dotácie. 
•	Uhradenie príspevkov: 06-07/2019

2.	Postup predkladania žiadostí  a uhradenie druhého balíka príspevkov r. 2019

•	Druhé uhradenie vyplatených príspevkov verejným vysokým školám bude realizované za obdobie: 05-07/2019
•	Predloženie žiadostí na uhradenie príspevkov: do 31.8.2019
•	Verejná vysoká škola predloží ministerstvu, sekcii financovania, rozpočtu a výkazníctva žiadosť o uhradenie príspevkov na rekreáciu spolu s vyplneným, rektorom alebo kvestorom podpísaným formulárom na zúčtovanie príspevkov na rekreáciu do 31. augusta 2019.
•	Príspevok na rekreáciu pre verejné vysoké školy, ktoré sú financované podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, poskytne ministerstvo formou účelovej dotácie. 
•	Uhradenie príspevkov: 09-10/2019

3.	Postup predkladania žiadostí  a uhradenie tretieho balíka príspevkov r. 2019

•	Tretie a súčasne posledné uhradenie príspevkov verejnej vysokej škole bude realizované za obdobie:
08-10/2019 – na základe reálnych požiadaviek (vyplatené príspevky)
11-12/2019 – na základe predpokladanej potreby na tieto mesiace
•	Predloženie žiadostí na uhradenie príspevkov: do 15.11.2019
•	Verejná vysoká škola predloží ministerstvu, sekcii financovania, rozpočtu a výkazníctva žiadosť o uhradenie príspevkov na rekreáciu spolu s vyplneným, rektorom alebo kvestorom podpísaným formulárom na zúčtovanie príspevkov na rekreáciu do 15. novembra 2019.
•	Príspevok na rekreáciu pre verejné vysoké školy, ktoré sú financované podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, poskytne ministerstvo formou účelovej dotácie. 
•	Uhradenie príspevkov: 12/2019

Informácie súvisiace so zúčtovaním príspevku na rekreáciu zamestnanca za 11-12/2019 poskytne ministerstvo verejným vysokým školám spolu s informáciami, ktoré súvisia s uzatvorením rozpočtového roka 2019. 

Pre predkladanie žiadostí a uhradenie príspevkov na rekreáciu bude v nasledujúcich rokoch v súlade s platnou legislatívou vydané nové usmernenie.